Държавен вестник, бр. 45, 2023 г., стр. 19

БРОЙ  45	
Д Ъ Р Ж А В Е Н  В Е С Т Н И К 	
СТР.  19  
намиращи се под мандат на член на Органи­
зацията на обединените нации, и се одобряват, 
както е предвидено в чл. 83 и 85.
Член 80
1. С изключение на това, което би могло 
да бъде уговорено в отделни споразумения за 
попечителство, сключени съгласно чл. 77, 79 и 
81 и поставящи всяка територия в системата 
за попечителство, и докато такива споразу­
мения бъдат сключени, никоя разпоредба на 
тази глава не трябва да се тълкува пряко или 
косвено, че изменя по какъвто и да е начин 
правата на които и да са държави или народи 
или разпоредбите на съществуващи между­
народни актове, по които членове на Орга­
низацията могат да бъдат съответно страни.
2. Параграф 1 на този член не трябва да се 
тълкува в смисъл, че дава основание за заба­
вяне или отлагане на преговорите и сключване 
на споразумения за поставяне подмандатни 
или други територии в системата за попечи­
телство, както е предвидено в чл. 77.
Член 81
Споразумението за попечителство трябва 
във всеки случай да съдържа условията, при 
които ще бъде управлявана територията под 
попечителство, както и да посочва властта, 
която ще осъществява управлението на те­
риторията под попечителство. Такава власт, 
наричана по-долу „администрираща власт“, 
може да бъде от една или няколко държави 
или от самата организация.
Член 82
Във всяко споразумение за попечителство 
могат да бъдат определени един или няколко 
стратегически района, които могат да включват 
част или цялата територия под попечителство, 
по отношение на която се прилага споразу­
мението, без да се накърнява което и да е 
специално споразумение или споразумения, 
сключени въз основа на чл. 43.
Член 83
1. Всички функции на Организацията, 
отнасящи се до стратегическите райони, 
включително и одобрението на условията на 
споразуменията за попечителство и техните 
изменения или поправки, се изпълняват от 
Съвета за сигурност.
2. Основните задачи, изложени в чл. 76, се 
отнасят до населението във всеки от страте­
гическите райони.
3. Съветът за сигурност при спазване раз­
поредбите на споразумението за попечител­
ство и без да се накърняват изискванията за 
сигурност, се ползва от помощта на Съвета 
за попечителство при изпълнението на онези 
функции на Организацията на обединените 
нации в системата за попечителство, които 
се отнасят до политическите, икономически­
те, социалните и образователните въпроси в 
стратегическите райони.
Член 84
Администриращата власт е длъжна да 
осигури, щото територията под попечител­
ство да даде своя принос за поддържането на 
международния мир и сигурност. За тази цел 
администриращата власт може да използва 
доброволни въоръжени сили, улесненията и 
помощта на територията под попечителство 
за изпълнението на задълженията, които ад­
министриращата власт е поела в това отно­
шение спрямо Съвета за сигурност, както и за 
местната самоотбрана и за поддържането на 
законност и ред в пределите на територията 
под попечителство.
Член 85
1. Функциите на Организацията на обедине­
ните нации във връзка със споразуменията за 
попечителство във всички райони, които не са 
посочени като стратегически, включително и 
одобряването на условията на споразуменията 
за попечителство и на техните изменения или 
поправки, се изпълняват от Общото събрание.
2. Съветът за попечителство, действащ под 
ръководството на Общото събрание, подпо­
мага Общото събрание при изпълнението на 
тези функции.
ГЛАВА ХIII
СЪВЕТ ЗА ПОПЕЧИТЕЛСТВО
Състав
Член 86
1. Съветът за попечителство се състои от 
следните членове на Организацията на обе­
динените нации:
а) онези членове, които управляват тери­
тории под попечителство;
б) онези от поименно посочените в чл. 23 
членове, които не управляват територии под 
попечителство; и
в) толкова други членове, избрани от 
Общото събрание за три години, колкото е 
необходимо, за да се осигури, щото общият 
брой на членовете на Съвета за попечител­
ство да бъде разделен поравно между онези 
членове на Организацията, които управляват 
територии под попечителство, и тези, които 
не управляват такива територии.
2. Всеки член на Съвета за попечителство 
посочва едно специално квалифицирано лице, 
за да го представлява в Съвета.
Функции и правомощия
Член 87
Общото събрание и под негово ръковод­
ство – Съветът за попечителство, при изпъл­
нението на своите функции могат:
а) да разглеждат представените от упра­
вляващата власт доклади;
б) да приемат петиции и да ги разглеждат, 
като се консултират с администриращата 
власт;
в) да уреждат периодични посещения в 
съответните територии под попечителство на 
договорени с администриращата власт дати; и